**Hasan & Partners Oy** on vuonna 1991 perustettu helsinkiläinen mainostoimisto. Hasan & Partners kuuluu Hasan & co. -konserniin, jonka muita tytäryhtiöitä ovat Suomessa Frankly Partners ja Ruotsissa Perfect Fools. Yritykselle nimen antanut perustaja ja pitkäaikainen vetäjä oli vuonna 2021 kuollut Ami Hasan. Hasan & co. -konsernilla oli vuonna 2021 yhteensä lähes sata työntekijää Helsingissä sekä noin 40 Tukholmassa.

Hasan & Partnersin toimitusjohtajana on vuodesta 2022 toiminut Riku Vassinen. Koko konsernia on vuodesta 2020 johtanut Simo Kajaste. Heitä aiempia mainostoimiston tai koko konsernin toimitusjohtajia ovat olleet Johanna Juuvinmaa, Eka Ruola, Panu Nordlund, Torsti Tenhunen, Timo Everi ja Ami Hasan. Timo Everi nimitettiin Ami Hasanin seuraajaksi konsernin hallituksen puheenjohtajana.

Asiakkaat
---------

Hasan & partnersin asiakkaita ovat olleet niin isot kansainväliset yhtiöt, kuin suomalaiset yritykset. Näihin lukeutuvat esimerkiksi H&M, Metsä Group, Kone, Valio, Kesko, Helsingin Sanomat, Nokia ja Ikea. Lisäksi toimisto on tullut tunnetuksi pro bono töistään esimerkiksi Plan Internationalille.

Palkintoja
----------

Hasan & partnersin töitä on palkittu useilla Cannes-leijonilla sekä muilla kansainvälisillä markkinointialan tunnustuksilla. Koneelle tehty kampanja "Machine Conversations" voitti vuonna 2017 Epica awards-kultaa sekä Golden Hammer- kultaa. Vuonna 2016 hasan & Partners voitti kultaa Golden drum -kilpailussa Valiolle tekemällään tribuuttivideolla Valiolle tekemällään tribuutivideolla Lemmy Kilmisterista. Myös vuonna 2017 Valiolle tehty kampanja "The Lick-hikers guide to inner strength" toi toimistolle muun muassa Golden drum- sekä Cannes grand prix-pronssia .

Omistus
-------

Toimiston perustajat olivat Ami Hasan, Nono Alakari, Ossi Piipponen, Petri Pesonen, Jouni Luostarinen ja Heikki Kauppila. Timo Everi liittyi joukkoon jo ensimmäisen vuoden aikana. Vuonna 1995 Interpublic osti Hasan & Partners Oy:n, joka omisti 51 prosenttia Hasan & Partners Finland Oy:stä. Loput osakkeet olivat holdingyhtiö Esaton Oy:llä, jonka omistivat Hasan, Everi ja Alakari sekä Henrik Kylander ja Timi Petersen. Vuonna 2011 Esaton Oy osti yrityksen amerikkalaisilta takaisin. Samalla osakkaiden määrää kasvatettiin, ja nykyään toimisto on täysin konsernissa työskentelevien noin 20 henkilön omistama.

Toimitilat
----------

Hasan & Partners toimi pitkään Helsingin Punavuoren Merikorttelissa, kunnes se vuonna 2021 muutti uusiin toimitiloihin Vallilan Sturenkadulle, Ola Gripenbergin suunnittelemaan betonikaarihalliin vuodelta 1940. Tiloihin mahtuvat koko Hasan-konsernin kaikki toiminnot ja satakunta työntekijää..

Lähteet
-------

1. ↑  Everi, Timo: Muistokirjoitus: Ami Hasan 1956–2021 *Helsingin Sanomat*.  5.6.2021. Viitattu 23.6.2021.
2. ↑  Hasan & partners Oy, Finder Yritystieto 2021.
3. ↑  Rajamäki, Toni: Riku Vassinen on nimetty Hasan & Partnersin toimitusjohtajaksi *Markkinointiuutiset*.  24.1.2022. Viitattu 6.2.2022.
4. ↑  Rajamäki, Toni: Viime keväänä Eka Ruolan komentoon siirtynyt Nitro teki täyskäännöksen – tarkkaan varjellusta salaisuudesta alettiin pitää meteliä *Markkinointiuutiset*.  27.1.2022. Viitattu 6.2.2022.
5. ↑  Hasan&Partners vaihtaa toimitusjohtajaa *Taloussanomat*.  4.8.2009. Viitattu 6.2.2022.
6. ↑  hasan & partners (Helsinki) uudistaa organisaatiotaan *Lehdistötiedote, Hasan & Partners*.  28.3.2018. Viitattu 6.2.2022.
7. ↑  Rajamäki, Toni: Timo Everistä Hasan-ryhmän hallituksen puheenjohtaja *Markkinointiuutiset*.  14.12.2021. Viitattu 14.9.2022.
8. ↑    *Maine*, 2008. vsk, nro 3.  Suomen Markkinointiviestintätoimistojen Liitto.
9. ↑
10. ↑  Jaakola, Jarkko: Valion Lemmy Kilmister -tribuutti voitti Golden Drum -kilpailun Grand Prix’n *kansalainen.fi*.  24.10.2016.  Arkistoitu 25.10.2016. Viitattu 25.10.2016.
11. ↑
12. ↑  Moisio, Aleksi: Hasan & Partners palaa suomalaisten omistukseen.  *Taloussanomat*, 3.6.2010. Artikkelin verkkoversio. Viitattu 6.2.2022.
13. ↑  Hasan-ryhmä *workspace.fi*. Viitattu 5.10.2021.

Aiheesta muualla
----------------

* Yrityksen kotisivu